Zapisnik

|  |  |
| --- | --- |
| Datum/vrijeme | 21.02.2011. 14.15 h |
| Mjesto održavanja | Fakultete elektrotehnike i računarstva, Unska 3, Zagreb (D2) |
| Sazvao/pripremio | prof.dr.sc. Krešimir Fertalj, predavači, asistenti |
| Sudjelovali | Studenti kolegija RPPP (2010./2011.) |
| Svrha | Prikupljanje informacija o korisničkim zahtjevima na aplikaciju |

**Sadržaj**

Osnovna funkcionalnost korisničke aplikacija je praćenje i istraživanje životinja u prirodi. Cilj je izgraditi cjelokupni sustav koje će olakšati administrativne i znanstvene poslove vezane uz proučavanje i nadgledanje životinja u prirodi. Aplikacija se sastoji od nekoliko osnovnih (nezavisnih) cjelina na koje se nadograđuje više manjih zavisnih dijelova. U aplikaciji je potrebno ostvariti niz funkcionalnosti kako bi se stvarnom korisniku omogućilo jednostavno korištenje sustava kao pomoć pri obavljanju radnji u svome poslu (u ovom slučaju radi se o proučavanju životinja u prirodi).

Sustav omogućuje praćenje pojedinih **projekata** koje vodi određena osoba. Većina funkcionalnosti grupira se oko projekta koji je hijerarhijski na najvišoj razinu. Svaki projekt ima određene parametre (naziv, trajanje, cilj, plan) i **osobe** koje rade na projektu na određenom radnom mjestu odnosno imaju određeno zvanje (student, nastavnik, gost, stručni suradnik i sl.). Uz projekt vežu se i **troškovi** koji se mogu unaprijed unijeti ili pak za vrijeme trajanja samog projekta. Za svaki trošak na projektu potrebno je definirati osobu koja ga generira ili ga tretirati kao osnovno sredstvo. Nakon što se stvori novi projekt, potrebno je pratiti podatke o raznim istraživanjima koja se provode u sklopu projekta. Istraživanje interpretiramo kao izlazak na **teren**. Za različite izlaske na teren potrebno je voditi evidenciju odnosno pratiti sve aktivnosti koje se događaju u sklopu istog. Na određeni teren može izlaziti bilo koji podskup osoba koje sudjeluju na projektu. Za svaku osobu moguće je evidentirati i dodatne parametre (zaduženja, status i slično.). Tijekom rada na terenu prikupljaju se različite informacije. Članovi mogu pratiti **vremenske uvjete** koji vladaju na određenim mjestima i **opažanja** vezana uz životinje. O uvjetima i opažanjima može biti više zapisa. Za svako opažanje potrebno je definirati vrijeme, mjesto (lokacija – x i y koordinata) i vrstu opažanja (trag, glasanje, živa jedinka, mrtva jedinka, plijen, dlake i slično.). U sklopu opažanja moguće je sakupiti uzorke (dlake, kljove, leš, krv) i druge atribute životinje (dimenzije, masa i sl.) te vršiti određivanja lokacije (GPS, triangulacija). Na terenu je moguće postavljati **zamke** koje je potrebno također evidentirati (vrijeme, točna lokacija, vrsta životinje).

Sustav omogućuje i praćenje životinja pomoću ogrlice sa GPS odašiljačem. Za svaku **ogrlicu** je potrebno evidentirati osnovne podatke i pridružiti joj **jedinku** koju prati. U sustavu su evidentirane sve jedinke i njihovo kretanje koje proizlazi iz podataka očitanih sa ogrlice. Za svaku ogrlicu pamti se i njezina povijest, odnosno kojim je sve jedinkama pripadala.

U sustav je potrebno ugraditi i podršku za **multimedijski sadržaj**. Za terene, jedinke i vrste moguće je evidentirati objekte tipa slike, zvuk ili video. Potrebno je omogućiti grupiranje multimedijskih zapisa prema terenu, jedinkama i vrstama u svim kombinacijama.

Na kraju projekta potrebno izrađuju se različiti *radovi* na temelju opažanje iz prirode. Radovi mogu biti: diplomski rad, seminarski rad, doktorski rad, članci i slično. Svaki rad može imati više autora i jedan autor može objaviti više radova. Autori radova su osobe koje su sudjelovale na projektu. Svaki od autora radi zaključke na temelju više različitih opažanja koja su definirana u sklopu projekta odnosno terenskog istraživanja. Za svaki rad mogu se definirati i reference na multimediju prikupljenu u sklopi terena, vrsti i jedinki.

Osim navedenih funkcionalnosti potrebna je implementacija i dodatnih modula za upravljanje podacima koji su unaprijed određeni (parametri, šifrarnici). Najznačajnije reference su: kategorija na projektu, vrste životinja, vrsta opažanja, vrsta uzorka, zvanje osobe na projektu, vremenski uvjeti, vrste radova, atributi životinja, status jedinke i slično.

**Sastavio: Ivica Obestar**

**Autorizirao:**

# Prikupljena dokumentacija

-

# Nadopuna informacija

## Dodatne funkcionalnosti

Osim ostvarenja gore navedenih funkcionalnosti potrebno je dodati modul u sustavu koji će generirati različite izvještaje za korisnika. Korisnik ima mogućnost odabira vrste izvještaja koji se nakon toga generira, sprema u određeni format (\*.pdf) ili se ispisuje na pisač.

Radovi koji se kreiraju također moraju imati mogućnosti ispisa u određenom (najprikladnijem) formatu.

Iako podaci koji se unose u sustav nisu osjetljivi na zloporabu, potrebno je implementirati jednostavan sigurnosni sustav za identifikaciju korisnika koji bi spriječio neovlašteno korištenje funkcionalnosti sustava.

# Zaključci i prijedlozi

-

# Komentar

-